**ПРОТОКОЛ ОТ СРЕЩА НА СЪВЕТА ЗА ЕЛЕКТРИЧЕСКА МОБИЛНОСТ (ССЕМ)**

Проведена на 08.05.2019, МОН, 11:00 – 13:00 ч. ,залата на етаж 5

Срещата беше официално открита от заместник-министър Таня Михайлова, която е и ръководител на Секторния съвет за електрическа мобилност от страна на МОН. Приветствие към членовете на Съвета отправи Илия Левков – председател на Управителния съвет на ИКЕМ и ръководител на Съвета от страна на ИКЕМ.

Срещата беше ръководена от Иван Костов, главен секретар на ИКЕМ и координатор на Съвета. Участниците бяха представители на МОН, професионални гимназии, Висши училища, НАПОО, Българска стопанска камара, Джуниър Ачийвмънт (Приложение 1 – присъствен списък).

Срещата премина при следния дневен ред:

1. Приемане на вътрешни правила за работата на Съвета
2. Преглед на осъществените дейности
3. Планиране на дейности в рамките на предстоящите два месеца

По първа точка от дневния ред нямаше бележки и предложения по Вътрешните правила за работа на Съвета, предварително изпратени на участниците за запознаване. Иван Костов направи преглед на акцентите в правилата по отношение на сроковете, дейностите и отговорностите. Членовете на ССЕМ приеха вътрешните правила.

При прегледа на осъществените дейности, Илия Левков – ръководител на ССЕМ от страна на ИКЕМ, обърна внимание на предложенията, които са получени по време на събитието в гр. Хасково на 18.04.2019 и предложи протоколът от срещата да бъде изпратен на всички членове на ССЕМ (Приложение 2 – протокол от среща в гр. Хасково).

Иван Костов, координатор на ССЕМ от страна на ИКЕМ, направи преглед на степента на изпълнение на планираните дейности по време на първата среща на Съвета, проведена на 20.02.2019 в БСК (Приложение 3 – протокол от среща в БСК). Уточни, че административните дейности са осъществени – Заповед за ССЕМ, приемане на вътрешните правила, организиране на учредителна работна среща и пр. По отношение на подобряване на материално-техническата база професионалните гимназии разработват и ще представят проекти в МОН по Национална програма „Съвременна образователна среда“. Заместник-министър Таня Михайлова акцентира на необходимостта приоритетно в критериите и методологията за оценка на проектните предложения да се разглеждат новите специалности в професионалните гимназии, поради факта, че именно за тях е обоснована необходимостта от техническо оборудване за осигуряване на практическото обучение.

 При прегледа на реализираните дейности, представителите на ИКЕМ споделиха идеята си за създаване на учебен и изследователски център с подкрепата на Европейската банка за развитие, като уточниха, че ще изпратят проектната идея на вниманието на членовете на ССЕМ. Беше представен накратко и съвместният проект на ИКЕМ и Джуниър Ачийвмънт, финансиран по програма Еразъм + за иновационни лагери, чрез които учениците ще подобрят предприемаческите си умения и финансовата си грамотност.

 Планирането на дейностите през следващите два месеца се осъществи на принципа на кръглата маса, като всеки от членовете на ССЕМ сподели идеите си и в допълнение беше уточнено предложенията да бъдат изпратени писмено на координаторите на Съвета, за да бъдат систематизирани в план за действие със срокове и отговорности.

 В дискусионен режим бяха уточнени следните дейности като част от плана за работа на Съвета:

* Участие на преподаватели от ССЕМ в изготвянето на Националните изпитни програми;
* По-активно взаимодействие между професионалните гимназии и висшите училища за актуализиране на квалификацията на учителите, включително чрез използване на възможностите за надграждаща квалификация – например чрез магистърските програми, които предлага Висшето транспортно училище;
* По-активна комуникация на ССЕМ с НАПОО във връзка с подготовката на ДОС за техник на транспортна техника, включително и чрез разширяване на професионалните умения с ключови/преносими умения, като предприемачество, ИКТ, мрежова свързаност и пр.
* Подготовка на предложение за включване на специалността „Електрически превозни средства“ в списъка на специалностите с недостиг на пазара на труда. Предложението трябва да бъде внесено в МОН от национално представителна организация на работодателите;
* Подготовка на предложение към БСК за обединяване на функциите на секторния съвет към БСК с тези на ССЕМ;
* Участие на ССЕМ във финалното събитие по проект на МОН за прилагането на квалификационната рамка в професионалното образование и обучение, което ще се проведе на 11 юни 2019 в Представителството на ЕК в България. Проектът е фокусиран върху квалификациите в секторите „Електромобили“, „Дървообработване“, „Текстилна промишленост“.

В обобщение, Илия Левков обърна внимание, че ССЕМ трябва да развие функционално идеята за разширяването на обхвата на професиите и специалностите, които са свързани с електрическата мобилност, като наред със специалността „Електрически превозни средства“, дейностите на Съвета следва да се насочат и към енергетиката, в това число ядрената енергетика, информационните и комуникационните технологии и киберсигурността.

 Решения:

1. Във връзка с разработването на ДОС за техник на транспортна техника, НАПОО да изпрати на ССЕМ описание на професията и в оперативен порядък членовете на ССЕМ да върнат обратна връзка с предложения/допълнения/редакции, при необходимост
2. Да бъде изпратен на членовете на ССЕМ протоколът от срещата в гр. Хасково, проведена на 18.04.2019 г.
3. Да бъде изпратена на членовете на ССЕМ проектната идея на ИКЕМ за създаване на учебен и изследователски център.
4. Всеки от членовете на ССЕМ да изпрати на координаторите на Съвета в писмен вид предложенията си за дейности в следващите 2 месеца.
5. Координаторите да систематизират план за действие със срокове и отговорности въз основа на предложенията.
6. Координаторът от страна на ИКЕМ ще подготви предложение за комуникационен модел за взаимодействие в рамките на ССЕМ
7. Следващата среща на ССЕМ ще се състои в периода 8-12 юли 2019, като точната дата и място на провеждане, ще бъдат уточнени допълнително.

Приложение: План за работа до следващото заседание.

09.05.2019 г. Съставил:

София В. Тивидошева

**ПЛАН**

**за работа на ССЕМ за времето м. Май – м. Юли 2019г.**

**Джуниър Ачийвмънт България**

* **Стъпки за включване предприемаческо образование и конкретно програма „Учебна компания“ в Учебния план на училищата партньори от мрежата.**

(Предприемачеството е една от водещите компетентности на модерното професионално образование, а програма „Учебна компания“ на Джнуниър Ачийвмънт България е призната от Европейската комисия за най-добра практика в обучението по предприемачество. Включването на училищата в мрежата на Джнуниър Ачийвмънт България ще позволи участието на ученици в многобройни състезания, иновационни лагери и проекти както на национално, така и на международно ниво. Учебните компании ще имат възможност за работа с ментори и стажове във водещи международни компании – партньори на Джуниър Ачийвмънт. Преминавайки обучение по програма „Учебна компания“, учениците ще имат възможност да приложат професионалните си умения на практика като създадат ученически старъп, който ще произведе реален продукт/услуга, ще работи с реални пари и евентуално ще генерира печалба; ученическите компании ще имат възможност да участват със своите проекти на регионални и национално състезания, а най-добрата на европейско.)

**ПГТАТ „Н.Й.Вапцаров“ , гр. Хасково**

* **Да предложи един или двама преподаватели, които да се включат в екип, сформиран от МОН, Дирекция Професионално образование за разработване на учебни програми или изпитни програми в съответствие с Националните програми за 2019 г.**

(Това – след уточняване с Чавдар Здравков относно екипите за разработване на учебни програми и изпитни програми за ЕПС,

Ето и част от програмата, в която може да се участва“ / екипът се сформира от МОН/.

НАЦИОНАЛНА ПРОГРАМА „ОСИГУРЯВАНЕ НА СЪВРЕМЕННА ОБРАЗОВАТЕЛНА СРЕДА” 2019

А) Модул „Модернизиране на системата на професионалното образование

Дейност 2 „Модернизиране на учебното съдържание“

 • Разработване/актуализиране на типови учебни планове за професионално образование по предварително зададен формуляр.

• Разработване/актуализиране на учебни програми по учебните предмети от отрасловата и специфичната професионална подготовка по съответните типови учебни планове за професионално образование по предварително зададен формуляр.

 • Разработване на национални изпитни програми.)

* **Включване на поне един учител в магистърска програма, разработена от ВУЗ / ВТУ/, но заедно в група – сформирана с учители от други гимназии, за обучение по Електрическа мобилност.**

**ИКЕМ**

* **Съвместно с European Investment Advisory Hub подготовка на проект за Център за образование и квалификация на човешки ресурси и изследвания в електрическата мобилност и свързаност.**

(Центърът се създава да изгради капацитета от човешки ресурси в електрическата мобилност и свързаност. Той развива и координира процеса по образование, изследвания и квалификация по веригата средно професионално и висше образование, както и квалификация в центрове по професионално обучение. Чрез него функционира работещ модел за захранване с кадри в сектори „Електрическа мобилност ”, „Енергетика” и „Транспорт” и публичен сектор включително и в структурите на местните власти. За обезпечаване на тези два процеса центъра изгражда и управлява комплексна учебно тренировъчна и лабораторно изследователска техническа база, и платформа за управление, базирана на Облачни и Blockchain технологии.)

* **Организация за провеждане на двудневен курс за техници на зарядни колонки за ЕПС, през месец септември 2019, съвместно с НПО на БСК.**
* Подготовка на учебен план и програми за двудневен курс за обучение на заети лица,
* Осигуряване на материално-техническа база за провеждане на обучение,
* Осигуряване на преподаватели за провеждане на обучението и провеждане на предварителни разговори с тях).

**ЦПО на БЪЛГАРСКАТА СТОПАНСКА КАМАРА**

* **Проучване на потребностите от обучения на заетите лица относно обучението в областта на електрическата мобилност.**

 (Провеждане на проучване)

* **Провеждане на разговори и анкети с работодатели, които осъществяват дейности в сектор „Електрическа мобилност“.**
* Срещи и телефонни разговори с работодатели относно нагласите за участие в двудневно обучение,
* Изпращане на анкета по електронната поща до работодатели от сектора, съдържащи въпроси относно желанието и потребностите от обучение на собствените работници и служители,
* Публикуване на съобщение на сайта на ИКЕМ и/или БСК с въпросник относно потребностите от квалификация на кадрите от сектор „Електрическа мобилност“,
* Проучване на потребността от нови кадри, които да бъдат планирани за обучение на безработни лица по проект по НПДЗ 2020)

**ВТУ „Т. Каблешков” – София**

* **Предложение във връзка е кадровото обезпечаване на професионалните гимназии, в които се води и ще се води обучение по специалност ’’Електромобили”, които да определят учителите, които ще водят занятия в новата специалност и при които има необходимост от повишаване на квалификацията.**
* Учителите могат да завършат задочен магистърски курс по специалност „Електромобили” във ВТУ „Т. Каблешков”, които се провежда от 6 години в училището и е обезпечен с необходимата материално - техническа база и високо квалифицирани преподаватели.
* Друга форма на обучение чрез която също може да се повиши квалификацията им е организирането на курсове за следдипломна квалификация, които също са провеждани до сега във ВТУ „Т. Каблешков”.
* В този връзка нашето предложение е МОН да обезпечи целево необходимите финансови средства от съответните фондове и програми за провеждане на обучението на учителите.